CELEX: 32010L0071
Language: hr
Date: 2010-11-04 00:00:00
Title: Direktiva Komisije 2010/71/EU od 4. studenoga 2010. o izmjeni Direktive 98/8/EZ Europskog parlamenta i Vijeća radi uvrštenja metoflutrina kao aktivne tvari u njezin Prilog I.  Tekst značajan za EGP

13/Sv. 048
            
            
               HR
            
            
               Službeni list Europske unije
            
            
               32
            
         32010L0071
   
               L 288/17
            
            
               SLUŽBENI LIST EUROPSKE UNIJE
            
            
               04.11.2010.
            
         
      DIREKTIVA KOMISIJE 2010/71/EU
   od 4. studenoga 2010.
   o izmjeni Direktive 98/8/EZ Europskog parlamenta i Vijeća radi uvrštenja metoflutrina kao aktivne tvari u njezin Prilog I.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno njezin članak 11. stavak 4.,
   budući da:
   
               (1)
            
            
               Ujedinjena Kraljevina primila je 23. prosinca 2005. od tvrtke Sumitomo Chemical (UK) Plc, u skladu s člankom 11. stavkom 1. Direktive 98/8/EZ, zahtjev za uvrštenje aktivne tvari metoflutrin u njezin Prilog I. za upotrebu u vrsti pripravka 18, insekticidima, akaricidima i pripravcima za suzbijanje ostalih člankonožaca, kako je utvrđeno u Prilogu V. Direktivi 98/8/EZ. Na dan iz članka 34. stavka 1. Direktive 98/8/EZ metoflutrin kao aktivna tvar u biocidnom pripravku nije bio prisutan na tržištu.
            
         
               (2)
            
            
               Nakon što je provela ocjenu, Ujedinjena Kraljevina je 19. lipnja 2008. Komisiji dostavila svoje izvješće o ocjeni zajedno s preporukom.
            
         
               (3)
            
            
               Izvješće su pregledale države članice i Komisija u okviru Stalnog odbora za biocidne pripravke 27. svibnja 2010. i nalazi tog pregleda uvršteni su u izvješće o procjeni.
            
         
               (4)
            
            
               Iz ispitivanja koja su provedena proizlazi da se za biocidne pripravke koji se koriste kao insekticidi, akaricidi i pripravci za suzbijanje ostalih člankonožaca i sadrže metoflutrin može očekivati da će zadovoljavati zahtjeve utvrđene u članku 5. Direktive 98/8/EZ. Stoga je metoflutrin primjereno uvrstiti u Prilog I. toj Direktivi.
            
         
               (5)
            
            
               Na europskoj razini nisu ocijenjene sve potencijalne upotrebe. Stoga je primjereno da države članice procijene one upotrebe ili scenarije izloženosti i one rizike za sastavnice okoliša i populacije koji nisu reprezentativno obrađeni u procjeni rizika na europskoj razini, a kod izdavanja odobrenja za pripravke, da osiguraju poduzimanje odgovarajućih mjera ili postavljanje posebnih uvjeta kojima bi se utvrđeni rizici smanjili na prihvatljivu razinu.
            
         
               (6)
            
            
               Važno je da se odredbe ove Direktive primjenjuju istodobno u svim državama članicama kako bi se biocidnim pripravcima koji sadrže aktivnu tvar metoflutrin osigurao jednak tržišni pristup te kako bi se općenito olakšalo pravilno funkcioniranje tržišta biocidnih pripravaka.
            
         
               (7)
            
            
               Prije uvrštenja aktivne tvari u Prilog I., treba osigurati razuman vremenski rok kako bi se državama članicama omogućilo da donesu potrebne zakone i ostale propise potrebne za usklađivanje s ovom Direktivom.
            
         
               (8)
            
            
               Direktivu 98/8/EZ treba stoga na odgovarajući način izmijeniti.
            
         
               (9)
            
            
               Mjere predviđene ovom Direktivom u skladu su s mišljenjem Stalnog odbora za biocidne pripravke,
            
         DONIJELA JE OVU DIREKTIVU:
   Članak 1.
   Prilog I. Direktivi 98/8/EZ mijenja se u skladu s Prilogom ovoj Direktivi.
   Članak 2.
   Prenošenje
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 30. travnja 2011.
   One primjenjuju te odredbe od 1. svibnja 2011.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.
   
      Sastavljeno u Bruxellesu 4. studenoga 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 123, 24.4.1998., str. 1.
   PRILOG
   U Prilog I. Direktivi 98/8/EZ za tvar metoflutrin dodaje se sljedeći unos:
   
      
                  Br.
               
               
                  Opći naziv
               
               
                  Naziv IUPAC
                  Identifikacijske oznake
               
               
                  Minimalna čistoća aktivne tvari u biocidnom pripravku koji se stavlja na tržište
               
               
                  Datum uvrštenja
               
               
                  Rok za usklađivanje s člankom 16. stavkom 3. (osim za pripravke koji sadrže više od jedne aktivne tvari, za koje je krajnji rok za usklađivanje s člankom 16. stavkom 3. utvrđen u posljednjoj odluci o uvrštenju koja se odnosi na navedenu aktivnu tvar)
               
               
                  Datum isteka uvrštenja
               
               
                  Vrsta pripravka
               
               
                  Posebne odredbe (1)
                  
               
            
                  „36.
               
               
                  Metoflutrin
               
               
                  
                               
                           
                           
                              Izomer RTZ:
                              2,3,5,6-tetrafluoro-4-(metoksimetil)benzil-(1R,3R)-2,2-dimetil-3- (Z)-(prop-1-enil)ciklopropankarboksilat
                              EZ br: nema
                              CAS br.: 240494-71-7
                           
                        
                               
                           
                           
                              Zbroj svih izomera:
                              2,3,5,6-tetrafluoro-4-(metoksimetil)benzil (EZ)-(1RS,3RS;1SR,3SR)-2,2-dimetil-3-prop-1-enilciklopropankarboksilat
                              EZ br.: nema
                              CAS br.: 240494-70-6
                           
                        
               
                  Aktivna tvar zadovoljava obje navedene čistoće:
                  
                               
                           
                           
                              Izomer RTZ:
                              754 g/kg
                           
                        
                               
                           
                           
                              Zbroj svih izomera:
                              930 g/kg
                           
                        
               
                  1. svibnja 2011.
               
               
                  Nije primjenjivo
               
               
                  30. travnja 2021.
               
               
                  18
               
               
                  Kod procjene zahtjeva za izdavanje odobrenja za pripravak u skladu s člankom 5. i Prilogom VI. države članice procjenjuju, ako je to relevantno za konkretan pripravak, one upotrebe ili scenarije izloženosti i one rizike za sastavnice okoliša i populacije koji nisu reprezentativno obrađeni u procjeni rizika na europskoj razini.”
               
            
   
      (1)  Za provedbu općih načela Priloga VI., sadržaj i zaključci izvješća o procjeni dostupni su na internetskoj adresi Komisije: http://ec.europa.eu/comm/environment/biocides/index.htm.